kto sme
vitajte v klube priateľov detskej nemocnice v banskej bystrici! teší nás, že ste sa rozhodli pre návštevu našich stránok. veríme, že tu nájdete informácie, ktoré vás zaujmú a ktoré ste hľadali. ak by náhodou nie, napíšte nám, radi vám odpovieme.
aktivity, ktoré vyvíjame a činnosť, ktorou sa zaoberáme sú zamerané na detskú fakultnú nemocnicu s poliklinikou banská bystrica. snažíme sa „zabojovať na viacerých frontoch“. naša pomoc je smerovaná predovšetkým na detských pacientov - lebo nemocnica je tu práve nich, na samotnú nemocnicu a jej vybavenie - aby mohla aj naďalej poskytovať špičkové služby a výkony, a v neposlednom rade na zamestnancov - lebo bez nich by to nešlo. riadime sa heslom, že všetko sa dá, a že kde je vôľa, tam je cesta. vieme, že v nemocnici sú veci, ktoré je potrebné zmeniť, že všeličo by sa dalo urobiť ešte lepšie ... a veríme, že sa to dá.
vďaka ľuďom s rovnakým zmýšľaním, vďaka prispievateľom, anonymným darcom, partnerom, ľuďom i firmám, ktorí nám darovali 2% zo svojich daní, .... vďaka vÁm môžeme pokračovať v tom, v čo veríme. môžeme pomôcť dfnsp bb a jej pacientom bez ohľadu na diagnózu, či zdravotný problém. môžeme prispieť k tomu, aby zmenu pocítili všetky deti, ktoré do nemocnice prídu, aj ich rodičia.
nech deti zabudnú, že sú v nemocnici
mirka Škutová, 17- ročná bývalá pacientka dfnsp bb sa podujala zorganizovať so spolužiačkou barborkou ondrejkovou zbierku hračiek a výtvarných pomôcok, prostredníctvom ktorých sa rozšírila kreatívna dielňa v základnej škole v našej nemocnici. pod jej vedením sa zbierky zúčastnili žiaci gymnázia v ružomberku vo veku od 10 do 18 rokov. odovzdanie zbierky sa udialo so šľachetnou podporou riaditeľa školy rndr. miroslava nociara, pani profesorky blanky boháčovej, profesorky tomajkovej a profesora atola. veríme, že takáto milá spolupráca nie je posledná.